Forma e mirë e Jahmir Hykës me fanellën e skuadrës së Luzernës ka zgjuar interesin e shumë agjentëve që vibrojnë në tregun fubollistik europian, gati të aktivizojnë klauzolat e ndryshme në merkaton e këtij janari.
Loja që ka shfaqur Jahmir Hyka në kampionatin helvetik me Luzernën ka impresionuar drejtuesit e klubit të Stambollit që përvijuan kontaktet zyrtare me ekipin zviceran. 28-vjeçari ka një kontratë që e lidh me Luzernën edhe për 6 muaj të tjerë.
Përballë emergjencës për ta humbur me parametra zero në qershor, aksionerët e Lucernës po mendojnë që ta largojnë Jahmir Hykën që në ditët e para të janarit drejt Stambollit.
I lindur në Tiranë në 8 Mars 1988, Hyka ka provuar deri më tani 4 kampionate të ndryshme veç atij shqiptar. Ai ka luajtur te Rozenbirgu në Norvegji, te Majnz në Gjermani, te Panionios në Greqi dhe prej 5 vjetësh te Lucerna në Zvicër.